ગ્રાહકોની સમસ્યા વિભાગે જણાવ્યું કે સરકારે ખૂબ વિચારીને આ પગલુ ઊઠાવ્યુ છે. આ વિભાગના સૂત્રોના જણાવ્યા મુજબ, “અમે આ નિયમ લાગુ પાડતા પહેલા વિવિધ વિભાગો સાથે વિસ્તૃત વાતચીત કરી હતી અને રિસર્ચ કર્યું હતું જેથી ગ્રાહકોના હકની રક્ષા કરી શકીએ. આ પ્રક્રિયામાં ઇઝ ઑફ ડૂઈંગ બિઝનેસ જળવાય તેની પણ અમે ખાતરી કરી છે.” આ ડિપાર્ટમેન્ટે આપેલા સ્ટેટમેન્ટમાં જણાવાયું છે, “કાયદાકીય રીતે પરવાનગી મળી હોય તે સિવાય કોઈપણ વ્યક્તિ પેક્ડ કોમોડિટીઝ પર લખેલી MRP કરતા વધુ કિંમત વસૂલી શકશે નહિં. આ કારણે ગ્રાહકોને મોટો ફાયદો થશે. સિનેમા હૉલ, એરપોર્ટ, મૉલ વગેરે જેવી જગ્યાઓએ કિંમતના MRP કરતા અનેકગણા વધારે ભાવ આપતા ગ્રાહકોને આને કારણે પુષ્કળ લાભ થશે.”